

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKO VIJEĆE**

**KLASA: 601-01/19-01/7**

**URBROJ: 2198/31-02-19-1**

**Gračac, 23. srpnja 2019. g.**

Temeljem čl. 48. Zakona o predškolskom odgoju i obrazovanju («Narodne novine» 10/97, 107/07, 94/13) i članka 32. Statuta Općine Gračac («Službeni glasnik Zadarske županije» 11/13, „Službeni glasnik Općine Gračac“ 1/18), Općinsko vijeće Općine Gračac na 16. sjednici održanoj 23. srpnja 2019. g. donosi

**Odluku o participaciji troškova smještaja djece**

 **u Dječji vrtić „Baltazar“**

**Članak 1.**

 Ovom Odlukom cijena troškova smještaja djece u predškolsku ustanovu Dječji vrtić „Baltazar“ Gračac, čiji osnivač je Općina Gračac, udjele sudjelovanja u mjesečnoj cijeni osnivača- Općine Gračac i roditelja/staratelja djece korisnika smještaja utvrđuje se kako slijedi:

|  |  |  |  |
| --- | --- | --- | --- |
| **SKUPINA/ PROGRAM** | **MJESEČNA EKONOMSKA CIJENA** **U KUNAMA** | **UDIO OSNIVAČA- OPĆINE GRAČAC U KUNAMA** | **UDIO RODITELJA/ STARATELJA KORISNIKA** **U KUNAMA** |
| JASLICEVRTIĆcjelodnevni program | 2.000,00  | Smještaj 1. djeteta 1.600,00Smještaj 2. djeteta 1.680,00 Smještaj 3. i svakog daljnjeg djeteta 1.720,00Dijete HRVI iznad 70%oštećenja 1.800,00Dijete korisnika stalne socijalne pomoći odnosno zajamčene minimalnenaknade 1.800,00Dijete samohranih roditelja te djeca iz jednoroditeljskih obitelji 1.680,00Dijete s posebnimpotrebama 2.000,00 | Smještaj 1. djeteta 400,00 Smještaj 2. djeteta 320,00 Smještaj 3. i svakog daljnjegdjeteta 280,00 Dijete HRVI iznad 70%oštećenja 200,00Dijete korisnika stalne socijalne pomoći odnosno zajamčene minimalnenaknade 200,00Dijete samohranih roditelja te djeca iz jednoroditeljskihobitelji 320,00Dijete s posebnim potrebama 0,00  |
| JASLICEVRTIĆpoludnevni program | 1.200,00  | Smještaj 1. djeteta 900,00Smještaj 2. djeteta 960,00 Smještaj 3. i svakog daljnjeg djeteta 990,00Dijete HRVI iznad 70%oštećenja 1.050,00Dijete korisnika stalne socijalne pomoći odnosno zajamčene minimalnenaknade 1.050,00Dijete samohranih roditelja te djeca iz jednoroditeljskih obitelji 960,00 Dijete s posebnimpotrebama 1.200,00  | Smještaj 1. djeteta 300,00 Smještaj 2. djeteta 240,00 Smještaj 3. i svakog daljnjegdjeteta 210,00 Dijete HRVI iznad 70%oštećenja 150,00Dijete korisnika stalne socijalne pomoći odnosno zajamčene minimalnenaknade 150,00Dijete samohranih roditelja te djeca iz jednoroditeljskihobitelji 240,00 Dijete s posebnim potrebama 0,00  |

 Roditelj- staratelj koji ispunjava uvjete za plaćanje cijene po više kategorija iz stavka 1. ovog članka, plaća cijenu kategorije koja mu je povoljnija.

 Program predškole za roditelje je besplatan.

**Članak 2.**

 Za djecu- korisnike koja imaju prebivalište na području druge jedinice lokalne samouprave roditelji/staratelji plaćaju udio u iznosu koji će odrediti jedinica lokalne samouprave na čijem području dijete ima prebivalište, ukoliko ta jedinica preuzima obvezu u financiranju ostalog dijela cijene.

 Ukoliko jedinica lokalne samouprave za djecu iz stavka 1. ovog članka ne preuzme obvezu financiranja udjela, roditelji/staratelji za tu djecu plaćaju ukupan iznos ekonomske cijene.

**Članak 3.**

Za vrijeme izostanka djeteta iz vrtića u trajanju od 7 i više radnih dana neprekidno zbog bolesti (uz liječničku potvrdu ili medicinsku dokumetaciju) ili po najavi roditelja/staratelja (obiteljski razlozi i slično), mjesečna cijena umanjuje se na način da se za svaki radni dan izostanka umanji 20% cijene po radnom danu izračunate dijeljenjem mjesečne cijene brojem radnih dana tog mjeseca.

 Ukoliko predškolska ustanova koristi kolektivni godišnji odmor u trajanju od jednog cijelog mjeseca godišnje, plaća se 100, 00 kn- akontacija.

 Ukoliko ustanova pojedine radne dane svojom odlukom ne radi, (a ne radi se o jednomjesečnom kolektivnom godišnjem odmoru iz stavka 2. ovog članka, niti o vikendu, državnom blagdanu ili neradnom danu), mjesečna cijena umanjuje se na način da se za svaki radni dan kada ustanova nije radila umanji 100% cijene po takvom danu izračunate dijeljenjem mjesečne cijene brojem propisanih radnih dana tog mjeseca.

**Članak 4.**

 Stupanjem na snagu ove Odluke prestaje važiti Odluka o participaciji troškova smještaja djeteta u predškolsku ustanovu („Službeni glasnik Zadarske županije“ 19/12, „Službeni glasnik Općine Gračac 1/15).

**Članak 5.**

Ova Odluka objavit će se u «Službenom glasniku Općine Gračac», a stupa na snagu 1. rujna 2019. godine.

 **PREDSJEDNIK:**

 **Tadija Šišić, dipl. iur.**